कार के गेट तक किया पीछा, फैंस ने जताई आपत्ति
Malaika Arora Spotted Outside a Mumbai Restaurant as Girls Attempt to Stop Her for Money वीडियो में मलाइका ब्लू एंड व्हाइट मैचिंग पैंट और शर्ट में नजर आ रही हैं। वह जैसे ही बाहर निकलीं तीन लड़कियों ने उन्हें घेर लिया।
मलाइका अरोड़ा को गुरुवार की रात मुंबई के एक रेस्टोरेंट के बाहर स्पॉट किया गया, जहां पैसे मांगने वाली कुछ लड़कियों ने उनका रास्ता रोकने की कोशिश की और उन्हें पैसे देने को कहा। इसी से जुड़ा एक वीडियो सोशल मीडिया पर सामने आया है।
वीडियो में मलाइका ब्लू एंड व्हाइट मैचिंग पैंट और शर्ट में नजर आ रही हैं। वह जैसे ही बाहर निकलीं तीन लड़कियों ने उन्हें घेर लिया। वीडियो में एक लड़की को कहते हुए सुना जा सकता है कि 'ओ मलाइका दीदी कुछ तो दो'।
जैसे ही मलाइका अपनी कार कि तरफ बढ़ी, ये लड़कियां उनका पीछा करती रहीं। इतना ही नहीं इन बच्चो से पैसे के लिए मलाइका की कार का गेट भी खोला। आखिरी में एक्ट्रेस इन्हें पैसे दे कर निकल गईं।
फैंस ने दिए रिएक्शन 
वीडियो सामने आते ही सोशल मीडिया पर यूजर्स ने बच्चो के ऐसे व्यवहार पर आपत्ति जताई हैं। वीडियो पर एक यूजर ने कमेंट कर लिखा, 'ये गलत है ऐसा नहीं करना चाहिए इन बच्चों को'। दूसरे यूजर ने लिखा, ये गलत बात है ये लोग कैमरा देख कर फायदा उठाते हैं सेलेब्स की भी पर्सनल लाइफ है। कमा के खा नहीं सकते पैसे मांगना जरुरी है'। तो वहीं तीसरे ने लिखा, यह सही नहीं है। आप किसी को परेशान नहीं कर सकते'।
मलाइका का वर्कफ्रंट
मलाइका अरोड़ा को हाल ही में उनके ओटीटी डेब्यू रियलिटी शो मूविंग इन विद मलाइका में देखा गया था। इस शो को फैंस ने काफी पसंद भी किया था। इसके अलावा वह गुरु रंधावा के हालिया रिलीज सॉन्ग 'तेरा की ख्याल' में नजर आई थीं।
उनकी पर्सनल लाइफ की बात करे तो उन्होंने अरबाज खान से शादी की थी फिर 2017 में दोनों का तलाक हो गया। अब वह 2019 से बॉलीवुड एक्टर अर्जुन कपूर के साथ रिलेशनशिप में हैं।